《寄夏均父二首 其一》
宋代·饶节

好雪春来番更番，思君未说几时还。有心便欲辞彭泽，更懒聊须到鲁山。

酒肉异时相煦湿，功名他日已斓斑。故人若问别来事，举似云门第二关。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。